CELEX: 32021D2232
Language: mt
Date: 2021-12-14 00:00:00
Title: Deċiżjoni tal-Kunsill (UE) 2021/2232 tal-14 ta’ Diċembru 2021 li taħtar membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea

15.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 448/66
               
            
         DEĊIŻJONI TAL-KUNSILL (UE) 2021/2232
         tal-14 ta’ Diċembru 2021
         li taħtar membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 255(2) tiegħu,
         Wara li kkunsidra l-inizjattiva tal-President tal-Qorti tal-Ġustizzja tas-26 ta' Ottubru 2021,
         Billi:
         
                     (1)
                  
                  
                     Taħt l-ewwel paragrafu tal-Artikolu 255(1) tat-Trattat dwar il-Funzjonament tal-Unjoni Ewropea, ġie stabbilit kumitat sabiex jagħti opinjoni dwar l-idoneità tal-kandidati sabiex jaqdu d-dmirijiet ta’ Imħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-Gvernijiet tal-Istati Membri jagħmlu l-ħatriet (minn hawn 'il quddiem il-"kumitat").
                  
               
                     (2)
                  
                  
                     Jenħtieġ li l-kumitat ikun jikkonsisti minn seba' persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta' qrati superjuri nazzjonali u avukati ta' kompetenza rikonoxxuta, li wieħed minnhom għandu jiġi propost mill-Parlament Ewropew.
                  
               
                     (3)
                  
                  
                     Jenħtieġ li tiġi kkunsidrata kompożizzjoni ekwilibrata tal-kumitat, kemm f'termini ta' bażi ġeografika kif ukoll f'termini tar-rappreżentanza tas-sistemi legali tal-Istati Membri.
                  
               
                     (4)
                  
                  
                     Għalhekk jenħtieġ li jinħatru l-membri tal-kumitat u l-President tiegħu,
                  
               ADOTTA DIN ID-DEĊIŻJONI:
         
            Artikolu 1
            Għal perijodu ta’ erba’ snin mill-1 ta' Marzu 2022, dawn li ġejjin huma maħtura membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea:
            
                         
                     
                     
                        Is-Sur Allan ROSAS, President
                     
                  
                         
                     
                     
                        Is-Sur Frank CLARKE
                     
                  
                         
                     
                     
                        Is-Sa Julia LAFFRANQUE
                     
                  
                         
                     
                     
                        Is-Sa Maria Eugénia MARTINS DE NAZARÉ RIBEIRO
                     
                  
                         
                     
                     
                        Is-Sa Barbara POTÍZKOVÁ
                     
                  
                         
                     
                     
                        Is-Sa Silvana SCIARRA
                     
                  
                         
                     
                     
                        Is-Sur Vassilios SKOURIS
                     
                  
         
            Artikolu 2
            Din id-Deċiżjoni għandha tidħol fis-seħħ fl-1 ta' Marzu 2022.
         
         
            Magħmul fi Brussell, l-14 ta’ Diċembru 2021.
            
               
                  Għall-Kunsill
               
               
                  Il-President
               
               G. DOVŽAN